Едгар Алън По
На Хелън

Превод от английски: Теменуга Маринова, 2001

chitanka.info

На Хелън[0]

Хелън, хубостта ти е за мен

като никейски древен кораб,

който сред уханното море

към бреговете родни води

скитник бледен от умора.

О, колко трябваше да страдам,

у дома за да ме върнеш ти

с коси от хиацинт, Наяда,

към блясъка велик на Рим

и мраморната слава на Елада.

В нишата на светлия прозорец

като статуя стоиш така

с ахатовата лампа във ръка,

Психея от пространства горе

наричани Света земя.

[0] Стихотворението е посветено на Джейн Стенард, майка на съученик на Едгар Алън По. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.